龚世法（），号竹山，湖广荆州府公安县人。万历四十一年（1613年）癸丑科进士，授行人，擢吏部文选主事，在职五年，门无私谒。清峻絶物，凡投以书疏者，率原函还之，未尝启封。铨曹例有堂食，皆胥吏供顿，极丰腆。世法尽挥去，日饭脱粟而已。乞假归。崇祯二年己巳（1629年），补原任，未至京，遣返，为言者所纠，谪戍常德，终于家。世法仪貌甚庄，见人不为殷勤，人亦未尝见其笑。家居被服褴褛，人不识其曾为吏部也。赴补至中途，适同年生杨嗣昌备兵中州，馈金四十，貂帽一，嘱其使曰：龚公必不受，可言过吾境，未有不相问者，吾无事扰铨政